इसके बाद लिन और कार्तिक ने अपनी टीम को शुरुआती झटकों से उबारते हुए आठवें ओवर में 50 रन के पार पहुंचाया लेकिन इसी ओवर की आखिरी गेंद पर लिन गोपाल की गैंद पर अपना विकेट गंवा बैठे। गोपाल ने अपनी ही गेंद पर फॉलो थ्रू में उनका कैच लपक लिया। केकेआर ने 14वें ओवर में अपने 100 रन पूरे किए। इसी के साथ पांचवें विकेट के लिए कार्तिक और शुभमन ने अर्धशतकीय साझेदारी पूरी की। लेकिन इसके ठीक बाद 15वें ओवर की दूसरी गेंद पर आर्चर की गेंद को कट करने की कोशिश में शुभमन गिल विकेटकीपर के हाथों लपके गए। उन्होंने 17 गेंद में 28 रन बनाए।